סמי ברדוגו

סמי בֶּרדוגו (נולד ב-23 בפברואר 1970) הוא סופר ישראלי.

== ביוגרפיה ==
ברדוגו נולד במזכרת בתיה להורים יוצאי מרוקו, אחד מארבעה ילדים, בן לאסתר שעבדה כמנקה במרפאה ולמרדכי שהיה פועל במפעל לאריזות פרי הדר. כשהיה בן שלוש עשרה, נפטר אביו. למד בבית הספר התיכון בגדרה. את שירותו הצבאי עשה בהנדסה קרבית ברמת הגולן. לאחר שחרורו נסע לשנה לצרפת. ספרו הראשון, קובץ הסיפורים "ילדה שחורה", ראה אור בשנת 1999 (הוצאת בבל), בעריכת יהודית קציר. בעקבותיה עבר ברדוגו לספריה החדשה והחל לעבוד עם מנחם פרי, שהוא מאז עורכו הקבוע.

ברדוגו למד לתואר ראשון בספרות כללית ובהיסטוריה באוניברסיטה העברית שבירושלים.
ב-2004 נשלח לתוכנית הכתיבה הבינלאומית באוניברסיטת איווה שבארצות הברית.
ב-2005 שב לישראל והחל ללמד כתיבה יוצרת בחוג לספרות עברית באוניברסיטה העברית ובאוניברסיטת בן-גוריון.
ב-2019 עבר לגור בברלין וכתב שם את ספרו חמור.
ב-2020 שב לישראל וחזר לגור במזכרת בתיה.
בנוסף לעיסוקו זה ברדוגו מרצה בהמכללה האקדמית ספיר ובמחלקת הכתיבה במנשר לאמנות.

==הוקרה ופרסים==
* בשנת 1999 זכה סמי ברדוגו בפרס הסיפור הקצר של העיתון הארץ. לקובץ סיפוריו "ילדה שחורה" הוענק פרס לספרי ביכורים לשנת 1999 מאת משרד המדע, התרבות והספורט והספר שובץ בתוכנית לימודי הספרות של משרד החינוך.
* בשנת 2002 זכה בפרס "יעקב שבתאי" על הרומן "ככה אני מדברת עם הרוח".
* בשנת 2003 תשס"ג זכה בפרס ברנשטיין על ספרו "ככה אני מדברת עם הרוח".
* בשנת 2006 תשס"ו זכה בפרס ראש הממשלה, פרס היצירה הספרותית על שם לוי אשכול.
* בשנת 2007 זכה בפרס ניומן לשנת תשס"ז מטעם אוניברסיטת בר-אילן על הישגיו בפרוזה עברית.
* בשנת 2008 קיבל מלגת כתיבה ושהייה ברזידנסי, אוקספורד אנגליה – מרכז אוקספורד ללימודי עברית ויהדות ונכלל ברשימה הקצרה של פרס ספיר עם ספרו "יתומים".
* בשנת 2011 זכה בפרס רמת גן לספרות לייב גולדברג (קרן קיימת לישראל) ונכלל ברשימה הארוכה של פרס ספיר עם הרומן "זה הדברים".
* בשנת 2012 נכלל ברשימה הקצרה של פרס ספיר עם ספרו "הילד האחרון של המאה".
* בשנת 2015 נכלל ברשימה הקצרה של פרס ספיר עם ספרו "סיפור הווה על פני הארץ".
* בשנת 2016 זכה בפרס קוגל לספרות יפה על ספרו "סיפור הווה על פני האֶרץ".
* בשנת 2017 נכללה ברשימה הקצרה של פרס ספיר עם ספרו "כִּי גִי".
* בשנת 2020 זכה בפרס ספיר ובפרס ברנר על ספרו "חמור".

== על יצירתו ==
בראיון שנתן ברדוגו בשנת 2018 הוא הגדיר מהי בעיניו כתיבה

הביקורת מרבה לציין את הדואליות שבין ילדותו של ברדוגו בפריפריה, במשפחה של אנשי עמל, לאם שלא ידעה קרוא וכתוב עקב נסיבות ילדותה הקשות, ובין הסופר הבוגר, זוכה הפרסים על כתיבתו, שחי שנה בצרפת, מתגורר בתל אביב והשתלם באוניברסיטת איווה בארצות הברית. שניות זו, טוענים המבקרים, מתבטאת גם בסיפוריו.

חוקר הספרות אריאל הירשפלד מתנגד להבחנה זו. אין סיבה לנתח את יצירתו של סופר על פי הכלי העדתי, למקם את קולו בתוך הישראלית ואת ייחודו בין הכותבים המזרחיים בתוכה. יש להנמיך את השיח הפוליטי בביקורת ולהביט מעבר לקריאה האידאולוגית. אמנות הסיפור "הווירטואוזית" של ברדוגו צריכה להישפט על פי "איכותו של מעשה הסיפור עצמו, מבנייתו של הקול המספר ושל המנעד הסגנוני של דבריו על אודות 'העולם' שבו הוא חי". הוא מדגיש את מבטו הייחודי של ברדוגו המספר, את עצמות המחשבה שלו, את התרחבותה של רוחו היוצרת ואת חוש ההומור הנפלא והמקורי שלו. אלו הדברים שיש לדון בהם בביקורת ספריו, ולא להתמקד במוצאם של הוריו.

גם אריק גלסנר רואה בחומרה את ה"פוליטיקה של זהות" שחדרה לביקורת, ומכנה אותה התנשאות. עם זאת, הוא גם מוצא פוליטיקה כזו בספריו של ברדוגו, וראה בכך את חולשתו של הסופר באסופה "יתומים". גישה פוליטית לכתיבה, טוען גלסנר, הופכת את הספרות לצפויה וגסה, משום שהיא הופכת להיות כוללנית ולא חד פעמית. אך בביקורת מאוחרת יותר על "זה הדברים" מתרשם גלסנר, שמעבר לחולשות שכבר עמד עליהן בביקורתו הקודמת, זהו סיפור חזק, דיקנסי, מוסרי מאוד, ומצטיין בחסכוניות אלגנטית.

גרשון שקד התפעל, בזמנו, כרבים מן המבקרים, מן האותנטיות והפשטות הספרותית של ברדוגו המספר. יש לברדוגו, אמר שקד, "כישרון ללא גימיקים, ללא פוסטמודרניזם וללא ניסיון מלאכותי לחידושים והמצאות". זה כישרון של אדם לספר סיפור, שהוא מספר ביכולת מרשימה, במילים פשוטות וללא פילוסופיות.

== ספריו ==
מספריו של סמי ברדוגו על מדף חנות ספרים ב[[באר שבע]]
* ילדה שחורה. תל אביב, הוצאת בבל, תשנ"ט 1999; הספרייה הקטנה, 2013 
* 
* 
* 
* 
* 
* 
* 
* 

== ראו גם ==
* חיזו בטטה

==לקריאה נוספת==
* קובי נסים, כוחו של הילד הפגוע, מאזנים, כרך עד, חוברת 7, עמ' 60 - 61., על: סמי ברדוגו, ילדה שחורה, הוצאת בבל, 1999.
* 

== קישורים חיצוניים ==

* 
* 
* 
* 
* 
* 
* אדמית פרא, [http://adamitpe.wordpress.com/2010/08/26/ריאיון-עם-סמי-ברדוגו/ ריאיון עם סמי ברדוגו], אתר "אדמה"
* 
* 
* 
* 
* אריק גלסנר, [http://arikglasner.wordpress.com/2008/04/11/על-סמי-ברדוגו/ על סמי ברדוגו], 2008
* יוני ליבנה, [https://bedofsodom.wordpress.com/2014/03/01/ראיון-עם-סמי-ברדוגו-זה-הדברים/ ראיון עם סמי ברדוגו, זה הדברים], המדור הספרות של ידיעות אחרונות, 2 ביולי 2010
* יוני ליבנה, [https://bedofsodom.wordpress.com/2014/11/22/ראיון-עם-סמי-ברדוגו-סיפור-הווה-על-פני-ה/ ראיון עם סמי ברדוגו, סיפור הווה על פני הארץ], מדור הספרות של ידיעות אחרונות, 21 בנובמבר 2014
* יוני ליבנה, [https://bedofsodom.wordpress.com/2014/03/03/ראיון-עם-סמי-ברדוגו-וביקורת-הילד-האחר/ ראיון עם סמי ברדוגו (וביקורת), הילד האחרון של המאה], מדור הספרות של ידיעות אחרונות, 4 בנובמבר 2011
* יוני ליבנה, [https://bedofsodom.wordpress.com/2017/06/10/ראיון-עם-סמי-ברדוגו-כי-גי/ ראיון עם סמי ברדוגו, כי גי], 10 ביוני 2017
* 
* יורם יובל, [https://www.youtube.com/watch?v=pFHzCN9gFh8 שיחת נפש עם סמי ברדוגו], הטלוויזיה החינוכית, 3 ביולי 2018
* 
* 
* קובי מידן, [https://cdnapisec.kaltura.com/html5/html5lib/v2.86/mwEmbedFrame.php/p/2717431/uiconf_id/45733501/entry_id/1_sonbdmia?wid=_2717431&iframeembed=true&playerId=playerid_45733501&entry_id=1_sonbdmia ראיון עם זוכה פרס ספיר סמי ברדוגו, וראיון עם גילי איצקוביץ וענת וקסמן], כאן, 5 במרץ 2021

מכּתביו:
* 
* 
* 
* 
* 
* 
* 
* 
* [http://www.newlibrary.co.il/HTMLs/page_757.aspx?c0=15697&bss53=13176 לשחות בבריכת המלים], באתר הספריה החדשה, 07.07.10
* 
* [http://www.orot-books.com/2007/05/blog-post.html סיסי], באתר כתב העת אורות
* 
* 
על כתביו:
* 
* אסתי אדיבי-שושן, [https://web.archive.org/web/20160303170146/http://www.iton77.com/323/advi323.html במו עיניו - פרקי יחיא, על הנובלה "אחי הצעיר יהודה" מתוך יתומים], עתון 77, גיליון 323, אוגוסט 2007
* 
* 
* 
* 
* 
* 
* 
* 
* יגאל שוורץ, [https://www.panas.org.il/post/נא-ומבושל נא ומבושל], פנס מוסף לביקורת ספרות, מאי 2022.
* אסף רוט, "[https://maala.co.il/%D7%9E%D7%9C%D7%97%D7%9E%D7%AA-%D7%94%D7%92%D7%A8%D7%99%D7%9C%D7%94-%D7%A9%D7%9C-%D7%A1%D7%9E%D7%99-%D7%91%D7%A8%D7%93%D7%95%D7%92%D7%95-%D7%A0%D7%92%D7%93-%D7%A8%D7%A4%D7%95%D7%91%D7%9C%D7%99%D7%A7/ מלחמת הגרילה של סמי ברדוגו נגד רפובליקת הספרים העבריים]", באתר "[https://maala.co.il/ מעלה]", ספטמבר 2022 - על "כולנו החמישה" 

==הערות שוליים==

קטגוריה:סופרים ישראלים
קטגוריה:בוגרי תיכון אזורי דרכא ע"ש בגין (גדרה)
קטגוריה:בוגרי האוניברסיטה העברית בירושלים
קטגוריה:זוכי פרס ברנשטיין
קטגוריה:זוכי פרס ניומן
קטגוריה:זוכי תחרות הסיפור הקצר של "הארץ"
קטגוריה:זוכי פרס רמת גן לספרות
קטגוריה:סופרים להט"בים ישראלים
קטגוריה:זוכי פרס ביאליק לספרות יפה
קטגוריה:זוכי פרס ברנר
קטגוריה:זוכי פרס ספיר
קטגוריה:מזכרת בתיה: אישים
קטגוריה:ישראלים שנולדו ב-1970